RATCH เผยโรงไฟฟ้านวนคร 139.13MW COD แล้ววันนี้
RATCH เผยโรงไฟฟ้านวนคร กำลังการผลิต 139.13MW เดินเครื่องเชิงพาณิชย์แล้ววันนี้ (3 มิ.ย.)
3 มิ.ย. 2559

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH ระบุว่า โรงไฟฟ้าผู้ผลิตไฟฟ้ารายเล็ก บริษัท ผลิตไฟฟ้า นวนคร จำกัด ขนาดกำลังการผลิตติดตั้งจำนวน 139.13 เมกะวัตต์ ซึ่งบริษัทผลิตไฟฟ้าราชบุรี จำกัด (บริษัทย่อยที่บริษัท ถือหุ้นทั้งจำนวน) ถือหุ้นในสัดส่วนร้อยละ 40 คิดเป็นกำลังการผลิตติดตั้งตามสัดส่วนการลงทุนของบริษัท จำนวน 55.65 เมกะวัตต์ ได้เดินเครื่องเชิงพาณิชย์แล้วเมื่อวันที่ 3 มิถุนายน 2559
อนึ่งโรงไฟฟ้าผู้ผลิตไฟฟ้ารายเล็กบริษัท ผลิตไฟฟ้า นวนคร จำกัด ตั้งอยู่ในเขตส่งเสริมอุตสาหกรรมนวนคร ตำบลคลองหนึ่ง อำเภอคลองหลวง จังหวัดปทุมธานี